b'\n_START_ARTICLE_\nJuodosios An\xc4\x8dios kajak\xc5\xb3 trasa\n_START_SECTION_\nMa\xc5\xbe\xc5\xb3j\xc5\xb3 kilp\xc5\xb3 trasa\n_START_PARAGRAPH_\nPrasideda \xc5\xa1alia Augustavo Bal\xc4\x8dio e\xc5\xbeere, toliau eina pro Studzieni\xc4\x8dn\xc4\x97s e\xc5\xbeer\xc4\x85, Augustavo kanal\xc4\x85 iki Sirvo e\xc5\xbeero, tada nuo \xc5\xa1io e\xc5\xbeero reikia pereiti iki Brizgelio kaimo, esan\xc4\x8dio \xc5\xa1alia Vygri\xc5\xb3 e\xc5\xbeero ir tada nuo Vygri\xc5\xb3 e\xc5\xbeero plaukti Juodosios An\xc4\x8dios upe iki Rigolio kaimo. I\xc5\xa1 ten Augustavo kanalu gr\xc4\xaf\xc5\xbeti \xc4\xaf Augustav\xc4\x85. Kelion\xc4\x97 trunka apie 6 dienas.\n_START_SECTION_\nDid\xc5\xbei\xc5\xb3j\xc5\xb3 kilp\xc5\xb3 trasa\n_START_PARAGRAPH_\nPrasideda Rospudos up\xc4\x97je, toliau pereina \xc4\xaf Bliznos up\xc4\x99, kuri jungiasi su Bliznos e\xc5\xbeeru ir tada ateina iki Vygri\xc5\xb3 e\xc5\xbeero, kur toliau kelion\xc4\x97 t\xc4\x99siasi kaip ir ma\xc5\xbe\xc5\xb3j\xc5\xb3 kilp\xc5\xb3 trasoje. Kelion\xc4\x97 trunka apie 8-9 dienas.\n_START_SECTION_\nTrasa\n_START_PARAGRAPH_\nUp\xc4\x97s versm\xc4\x97 yra Ryt\xc5\xb3 S\xc5\xabduvos auk\xc5\xa1tumoje esan\xc4\x8diose morenose apie 298 m vir\xc5\xa1 j\xc5\xabros lygio \xc4\xaf \xc5\xa1iaur\xc4\x99 nuo Suvalk\xc5\xb3 kra\xc5\xa1tovaizd\xc5\xbeio parko, netoli Vi\xc5\xbeainio kaimo. Tik\xc4\x97tina, kad up\xc4\x97 prasideda vieno i\xc5\xa1 auk\xc5\xa1\xc4\x8diausi\xc5\xb3 regiono Rovel\xc4\x97s kalno apylink\xc4\x97se. Up\xc4\x97s tras\xc4\x85 galima skirti \xc4\xaf dvi dalis: nuo An\xc4\x8dios e\xc5\xbeero iki Vygri\xc5\xb3 e\xc5\xbeero apie 47 km ir nuo Vygri\xc5\xb3 e\xc5\xbeero iki Augustavo kanalo apie 88 km. Pirmame ruo\xc5\xbee up\xc4\x97 teka pro Bachanovo rieduli\xc5\xb3 draustin\xc4\xaf ir An\xc4\x8dios e\xc5\xbeero draustin\xc4\xaf. Pirmame ruo\xc5\xbee upe geriausia plaukti pavasar\xc4\xaf. Antroji trasos dalis skiriama \xc4\xaf keturis ruo\xc5\xbeus.\n_START_SECTION_\nPirmasis trasos ruo\xc5\xbeas\n_START_PARAGRAPH_\nTrasa prasideda Grimzdo e\xc5\xbeere (Gremzdy) ir tada eina per Gluchi\xc5\xb3 (G\xc5\x82uche), Jurkovo (Jurkowo), Mialki\xc5\xb3 (Mia\xc5\x82kie) e\xc5\xbeerus, tada eina per Gremzduvkos (Gremzd\xc3\xb3wk\xc4\x85) up\xc4\x99 ir tada \xc4\xafeina \xc4\xaf Juodosios An\xc4\x8dios up\xc4\x99, apie 2 km nuo Visoki Mosto kaimo stovyklaviet\xc4\x97s. Trasa vietomis apaugusi nendr\xc4\x97mis._NEWLINE_Kita pirmojo ruo\xc5\xbeo prad\xc5\xbeia galima i\xc5\xa1 Vygri\xc5\xb3 e\xc5\xbeero, kur galima prad\xc4\x97ti plaukti nuo Stari Palivarko, Gavrich\xc5\xb3 R\xc5\xabdos, Brizgelio arba Vygri\xc5\xb3 kaim\xc5\xb3. I\xc5\xa1 Vygri\xc5\xb3 e\xc5\xbeero trasa eina \xc4\xaf Postavo (Postaw) e\xc5\xbeer\xc4\x85 ir i\xc5\xa1 kurio v\xc4\x97liau \xc4\xafeina \xc4\xaf Juodosios An\xc4\x8dios up\xc4\x99.\n_START_SECTION_\nAntrasis trasos ruo\xc5\xbeas\n_START_PARAGRAPH_\nTrasos ruo\xc5\xbeo ilgis apie 16,5 km, prasideda Visoki Mosto kaime ir baigiasi Pronck\xc5\xb3 kaime. trasa eina per Vygri\xc5\xb3 nacionalin\xc4\xaf park\xc4\x85, tod\xc4\x97l \xc5\xa1i trasos dalis yra laikoma viena i\xc5\xa1 \xc4\xafdomesni\xc5\xb3. Trasa vietomis vingiuota.\n_START_SECTION_\nTre\xc4\x8diasis trasos ruo\xc5\xbeas\n_START_PARAGRAPH_\nTrasos ruo\xc5\xbeo ilgis apie 10 km, prasideda Pronck\xc5\xb3 kaime ir baigiasi Dvar\xc4\x8d\xc4\x97n\xc5\xb3 kaime. Trasa vingiuota, \xc5\xa1alia trasos laukai ir pievos.\n_START_SECTION_\nKetvirtasis trasos ruo\xc5\xbeas\n_START_PARAGRAPH_\nTrasos ruo\xc5\xbeo ilgis apie 17 km, prasideda Dvar\xc4\x8d\xc4\x97n\xc5\xb3 kaime ir baigiasi Mika\xc5\xa1uvkos kaime. Trasa eina per Augustavo giri\xc4\x85, trasa yra vingiuota, akmenuota ir apkritusi \xc4\xafvairiais med\xc5\xbeiais. Ties Rigolio kaimu trasa \xc4\xafeina \xc4\xaf Augustavo kanal\xc4\x85, kur trasa praeina pro Sosnuveko ir Mika\xc5\xa1uvkos \xc5\xa1liuzus ir baigiasi Mika\xc5\xa1io (Mikasze) e\xc5\xbeere.'